Diari Oficial de la Generalitat Valenciana


Sumari del DOGV 3562, del 17-08-1999 (1999/7342)

Informació pública del programa d'actuació integrada per al desenvolupament dels terrenys compresos dins de la unitat d'execució UER-3 de Marines.
--------------------------------------------------------------------------------------------------------------------------------------------------

### Dades del document

Número de DOGV
:   3562

Data del DOGV
:   17-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7342


Organisme emissor
:   Aplicaciones de Personal, SL

Tipus de document
:   Anunci

Informació pública del programa d'actuació integrada per al desenvolupament dels terrenys compresos dins de la unitat d'execució UER-3 de Marines. [1999/F7342]
  
La mercantil Aplicaciones de Personal, SL, amb CIF B-96328000, i domicili social al carrer del General Avilés, número 61, 7é, 14ª, de València, ha formulat el programa d'actuació integrada per al desenvolupament del terrenys compresos dins de la unitat d'execució UER-3, de Marines, els límits dels quals són els següents: al nord, terrenys classificats com a sòl no urbanitzable; al sud, carrer de Casinos i terrenys classificats com a zona verda en l'àmbit del sòl urbà; a l'est, carrer sense nom i terrenys classificats com a zona verda; i a l'oest, amb terrenys resta de l'antiga unitat d'execució UER-1. Aquesta unitat d'execució UER-3 té una zona verda adscrita de 694 metres quadrats, que té els límits següents: pel nord, amb terrenys de la unitat d'execució UER-3; pel sud i l'est, amb terrenys classificats com a zona verda en l'àmbit del sòl urbà; per l'oest, amb terrenys de la unitat d'execució UER-3. A aquest programa ha adjuntat avantprojecte d'urbanització, modificació de la revisió de les Normes Subsidiàries de Marines, amb homologació a la Llei 6/1994 de les Normes Subsidiàries en l'àmbit de la unitat d'execució UER-1 i UER-3.
  
Que aquesta mercantil s'ha acollit al procediment simplificat previst en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Per tant, i en compliment del que estableixen els articles 48.1.c) en relació amb el 46.2, 3 i 4, i 52.1 de l'esmentada llei, s'estableix el termini d'informació pública del referit programa i de la resta d'instruments i documents que l'acompanyen, pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Durant l'esmentat termini qualsevol interessat podrà consultar l'acta de protocol·lització del programa i la resta d'instruments i documents assenyalats, a la notaria del senyor Juan Francisco Herrera García-Canturri, al carrer de Gerardo Ferrando, número 3, 1ª, de Llíria, des de les 10.00 fins a les 13.00 hores, els dies hàbils del període d'informació pública. La seua intervenció es podrà limitar a examinar la documentació que se li exhibisca o sol·licitar i obtindre còpies de l'acta de protocol·lització del programa i dels instruments i documents indicats.
  
L'expressat programa, juntament amb la resta d'instruments i documents, es depositaren a l'Ajuntament de Marines el dia 2 d'agost de 1999, on podran ser igualment consultats durant idèntic període de temps i horari.
  
En aquest termini es podran presentar tant al·legacions com alternatives tècniques distintes a l'exposada al públic a l'Ajuntament de Marines, així com proposicions juridicoeconòmiques per a executar qualsevol de les alternatives.